पोन्नन ते वल्ली दियें अक्खीं च अत्थरुएं दा हाड़ औन्दा दिक्खियै महारानी रोई पेई ते अग्गे बोली नईं सकी। कोल खड़ोती दी भक्तनी दा हत्थ फगड़ियै ओ अग्गे बधी गई। उस दिन कावेरी दे कण्ढै जेड़ी अत्थरुएं दी नदी बगी ओ कावेरी दी धारा कन्ने मकाबला करदी सेई हुन्दी ही। चक्करवर्ती ते चिरुतोण्डर इक दूए कोला विदेआ होए तां उन्दियें अक्खीं चा बी अत्थरुएं दी नदी बगी पई। कुन्दवी नै बी अत्थरुएं दे हाड़ै च अरुलमोली ते चिरुतोण्डर हुन्दी धर्म पत्नी कोला बिदा लेई।